
Uznesenie Okresný súd Poprad v právnej veci žalobcu: HIGH TATRAS CAFE s.r.o., IČO: 50706683, so sídlom Sobotské námestie 1733/12, 058 01 Poprad - Spišská Sobota, proti žalovanému: Štrbské Pleso resort, s.r.o., IČO: 55737854, so sídlom K vodopádom XXXX/XX, XXX XX A., o návrhu na nariadenie neodkladného opatrenia, takto rozhodol: I. Návrh na nariadenie neodkladného opatrenia z a m i e t a. II. Žalovanému náhradu trov konania n e p r i z n á v a. odôvodnenie: 1. Návrhom na nariadenie neodkladného opatrenia žalobca žiadal, aby súd uložil žalovanému povinnosť zdržať' sa užívania (vrátane vstupu, prechodu, prejazdu) nehnuteľnosti: pozemkov KN-C, parcelné číslo 3609/8 a 3609/5 zapísaných na liste vlastníctva č. XXXX, vedenom Okresným úradom Poprad, katastrálny odbor, pre okres B., obec A., katastrálne územie A., a to až do momentu skončenia platnosti a účinnosti podnájomnej zmluvy uzatvorenej dňa 15.12.2023 medzi žalobcom ako podnájomcom a spoločnosťou EUROPEAN ARAB REAL ESTATE CO W.L.L., so sídlom Office 85, poschodie X, budova XX, cesta XXXX, jednotka XXX, C. spoločnosť' turizmu, Diplomatická zóna, C., D., IČO: XXXXXX-X, spoločnosť' zapísaná: D. B. E. F. C. ako nájomcom. 2. Návrh žalobca odôvodnil tým, že žalobca je spoločnosť, ktorá má na základe podnájomnej zmluvy uzatvorenej dňa 15.12.2023 medzi žalobcom ako podnájomcom a spoločnosťou EUROPEAN ARAB REAL ESTATE CO W.L.L., so sídlom F. XX, B. X, budova XX, cesta XXXX, jednotka XXX, C. spoločnosť' turizmu, Diplomatická zóna, C., D., IČO: XXXXXX-X, spoločnosť' zapísaná: D. B. E. F. C., ako nájomcom v užívaní pozemky KN-C, parcelné číslo 3609/8 a 3609/5, zapísané na liste vlastníctva č. file_0.jpg file_1.wmf XXXX, vedenom Okresným úradom Poprad, katastrálny odbor, pre okres B., obec A., katastrálne územie A.. K podnájomnej zmluve bol uzatvorený dodatok č. 1, pričom z uvedených dokumentov je zrejmé, že ako nájomca - spoločnosť EARE, tak aj podnájomca - žalobca, majú záujem na tom, aby pozemky, ktoré sú predmetom podnájomnej zmluvy naďalej užíval žalobca. EARE je spoločnosťou, na ktorú boli na základe uzatvorenej dohody o postúpení práv a povinností uzatvorenej dňa 09.08.2023 medzi spoločnosťou EARE ako postupníkom a spoločnosťou NAVAJA, s.r.o., so sídlom Sobotské námestie 1733/12, 058 01 Poprad, IČO: 45 865 264, zapísanej v Obchodnom registri Okresného súdu Prešov, Oddiel: Sro, Vložka č.: 37715/P ako postupcom postúpené všetky práva a povinnosti z nájomnej zmluvy uzatvorenej dňa 04.10.2012 medzi spoločnosťou NAVAJA ako nájomcom a B. G. H. A., so sídlom A. XXX, XXX XX A., IČO: XX XXX XXX, zaregistrovaného na Okresnom úrade v Poprade, Pozemkový a lesný odbor, file_2.jpg
file_3.wmf Vložka č. X/XX/XXX ako prenajímateľom. V zmysle ustanovenia článku VIII bod 2 nájomnej zmluvy bolo dohodnuté že „ prenajímateľ' týmto vyhlasuje, že súhlasí, aby nájomca kedykoľvek previedol práva a povinnosti z tejto zmluvy na tretiu osobu, pričom ďalší jeho súhlas sa nevyžaduje. Nájomca sa zaväzuje postúpenie práv a povinností z tejto zmluvy bez odkladu oznámiť' prenajímateľovi file_4.jpg file_5.wmf Nájomcovi (spoločnosti NAVAJA) teda bolo dohodou umožnené, aby kedykoľvek previedol práva a povinnosti z nájomnej zmluvy na tretiu osobu. Nájomca (spoločnosť' NAVAJA) tak aj urobil, a na základe dohody o postúpení práv a povinností previedol všetky práva a povinnosti z nájomnej zmluvy na spoločnosť' EARE. Spoločnosť' EARE tak ako zmluvná strana — nájomca — vstúpila do nájomnej zmluvy. Uvedená skutočnosť' bola oznámená prenajímateľovi listami zo dňa 11.08.2023 a zo dňa 06.10.2023. Pozemky KN-C, parcelné číslo 3609/8 a 3609/5, tak ako sú zapísané v súčasnom stave, boli ku dňu podpisu nájomnej zmluvy v iných výmerách a spadali pod pozemky KN-C, parcelné číslo 3609/2 a 3609/5 tak, ako sú uvedené v nájomnej zmluve. Na pozemku KN-C, parcelné číslo 3609/5 je umiestnená stavba zapísaná na liste vlastníctva č. XXXX, katastrálne územie: A., obec: A., okres: B., popis: I. J. J., A. B., druh: iná budova, súpisné číslo: XXXX, postavená na pozemku parcely reg. parcela č. 3609/5 o výmere 827 m2 - zastavaná plocha a nádvorie. Pozemok KN-C, parcelné číslo 3609/8 je pozemkom, ktorý bezprostredne obklopuje celú stavbu. Dňa 12.07.2024 veriteľský výbor úpadcu HIGH TATRAS TOWER s.r.o., so sídlom: Sobotské námestie 1733/12 Poprad - Spišská Sobota 058 01, IČO: 50 706 730, zapísaný v Obchodnom registri Okresného súdu Prešov, Oddiel: Sro vložka č.: 341 IO/P na svojom zasadnutí prijal uznesenie, v zmysle ktorého „veriteľský výbor nezabezpečených veriteľov úpadcu HIGH TATRAS TOWER s.r.o v konkurze (ďalej len „ úpadca”) v konkurznom konaní vedenom na majetok úpadcu pred Okresným súdom Prešov pod sp.zn. 11029/2022 v zložení veriteľ' K., G. (predseda), veriteľ' Finančné riaditeľstvo Slovenskej republiky, Daňový úrad Prešov, v zastúpení Slovenská konsolidačná, a.s., a veriteľ' Touch41T s.r.o. udeľuje súhlas s uzatvorením nájomnej zmluvy na predmet nájmu — stavba zapísaná na liste vlastníctva č. XXXX, katastrálne územie: A., obec: A., okres: B., popis: I. J. J., A. B., druh: iná budova, súpisné číslo: 4122, postavená na pozemku parcely registra parcela č. 3609/5 0 výmere 827 m2 druh pozemku: zastavaná plocha a nádvorie, spoluvlastnícky podiel úpadcu: 1/1, s víťazom verejného ponukového konania — záujemcom č. 4: A. B. resort s. r. o. IČO: XX XXX XXX so sídlom L. J. XXXX/XX, A. XXX XX, vo výške nájmu 30.720,- EUR vrátane DPH mesačne“, ktorý odo dňa 20.07.2024 je prevádzkovateľom stavby J. J., A. B., druh: iná budova, súpisné číslo: XXXX, postavená na pozemku parcely „C”, parcela č. 3609/5 0 výmere 827 m2 druh pozemku: zastavaná plocha a nádvorie, Žalovaný patriaci do skupiny K. D. M., E.. IČO: XX XXX XXX, ktorá je jej jediným spoločníkom. Žalovaný teda preukázateľne užíva pozemky KN-C, parcelné číslo 3609/8 a 3609/5, pričom žalobca mu na akékoľvek užívanie nedal žiaden súhlas. Žalobca preto žalovanému zastal list označený ako „Výzva na okamžité upustenie od neoprávneného užívania pozemkov” zo dňa 14.08.2024, v ktorom žalobca vyzval žalovaného nasledovne: „Na základe vyššie uvedených skutočnosti si Vás týmto dovoľujeme vyzvať, aby ste okamžite upustili od neoprávneného užívania pozemkov KNC, parcelné číslo 3609/8 a 3609/5 v k. ú. A., aby ste okamžite po doručení tohto listu prestali akokoľvek užívať' pozemky KN-C, parcelné číslo 3609/8 a 3609/5 v k. ú.: A., nevstupovali na ne a neprechádzali nimi, pretože naša spoločnosť Vám k ich užívaniu nedala súhlas.“ Na základe aktuálneho skutkového stavu nemá žalovaný žiaden titul na užívanie pozemkov KN-C, parcelné číslo 3609/8 a 3609/5. Žalovaný má titul na užívanie stavby postavenej na pozemku KN-C parcelné číslo 3609/5, čo ho však nijak neoprávňuje na užívanie pozemkov pod ňou, resp. v jej bezprostrednom okolí. Žalovaný užíva pozemky KN-C, parcelné číslo 3609/8 a 3609/5 bezodplatne, prevádzkuje na nich stavbu - vyhliadkovú vežu, za ktorú inkasuje tržby, a teda sprístupňuje predmetné pozemky aj iným osobám, svojim zákazníkom. Je preto dôvodné, aby sa žalobca svojej právnej ochrany na súde domáhal. Žalobca je ten, kto zodpovedá za ochranu predmetných pozemkov, ďalej na vlastné náklady zabezpečuje ich údržbu a dbá o to, aby na pozemkoch nedochádzalo k vzniku akýchkoľvek škôd. Z dôvodu ich neoprávneného užívania nie len žalovaným, ale aj rôznymi tretími osobami, žalobca v zásade nedokáže dostatočne splniť túto povinnosť podľa bodu 7. článku V. podnájomnej zmluvy. Zároveň, náklady za údržbu a opravu pozemkov idú na ťarchu žalobcu. avšak ten ich nemôže riadne užívať. a to aj napriek tomu, že za oprávnenie užívať pozemky odvádza nájomcovi nájomné. Žalobca fakticky nevie riadne užívať' pozemky KN-C, parcelné číslo 3609/8 a 3609/5, hoci k nim má preukázateľný právny vzťah. Naopak, žalovaný nemá žiaden právny vzťah k pozemkom KN-C, parcelné číslo 3609/8 a 3609/5. Žalovaný je spoločnosťou, ktorá podniká v
oblasti cestovného ruchu. Žalobcovi teda nie je nijak zrejmé prečo žalovaný vstupoval do nájomného vzťahu užívania vyhliadkovej veže, keď nemal akokoľvek vysporiadaný vzťah k pozemkom pod ňou a v bezprostrednom okolí, čo znamená, že napriek svojim podnikateľským skúsenostiam nijak nekonal s odbornou starostlivosťou. Takýto postup žalovaného preto nemôže požívať' žiadnu právnu ochranu. Žalobca jednoznačne osvedčil dôvodnosti a trvanie svojho nároku, ktorému sa má poskytnúť ochrana práve vydaním neodkladného opatrenia. Žalobca osvedčil potrebu bezodkladnej úpravy pomerov strán sporu a súčasný stav neznesie odklad. Bez okamžitej, i keď len dočasnej úpravy právnych pomerov medzi žalobcom a žalovaným, bude právo žalobcu ohrozené až zmarené, pričom mu každým dňom trvania protiprávneho stavu vzniká reálna škoda. Neodkladné opatrenie žiada žalobca nariadiť' na dobu určitú do ukončenia podnájomnej zmluvy, tým sa nevytvorí nezvratný stav v právnych vzťahoch medzi žalobcom a žalovaným. Zásah do práv žalovaného nebude neprimeraným a bude zachované súčasné dlhodobé status quo postavenia žalovaného spred dátumu 20.07.2024. 3. Podľa čl. I. bod 1. podnájomnej zmluvy zo dňa 15.12.2023 uzatvorenej medzi žalobcom ako podnájomcom a EUROPEAN ARAB REAL ESTATE CO W.L.L. ako nájomcom, na základe dohody o postúpení práv a povinností uzavretej dňa 09.08.2023 (ďalej len „Dohoda”) medzi Nájomcom a spoločnosťou NAVAJA, s.r.o., so sídlom: Sobotské námestie 1733/12, 05801 Poprad, IČO: 45 865 264, zapísaná v OR OS Prešov, odd. Sro, vl. č. XXXXX/X (ďalej len „NAVAJA, s.r.o.”) je Nájomca oprávnený užívať aj nehnuteľnosti — pozemky nachádzajúce sa v okrese B., obec A., časť Štrbské Pleso, v katastrálnom území A., ktoré sú zapísané na liste vlastníctva č. XXXX, vedenom Okresným úradom Poprad, katastrálnym odborom, a to KN-C parc. č. 3609/8 a KN-C parc. č. 3609/5. Nájomca je na základe Dohody v spojení s nájomnou zmluvou v znení jej dodatkov uzavretou medzi spoločnosťou NAVAJA, s.r.o. a B. G. H. A., A. XXX, XXX XX A., registrovaným na Okresnom úrade v Poprade, Pozemkový a lesný odbor pod č. X/XX/XXX (ďalej len „PSUŠ“ alebo „prenajímateľ“) zo dňa 04.10.2012 (ďalej len „nájomná zmluva“) oprávnený realizovať projekt pod názvom „HIGH TATRAS SPA MOUNTAIN RESORT“, ktorého súčasťou je, okrem iného, aj výstavba rekreačných, športových, obchodných a reštauračných objektov a parkovacích plôch pre návštevníkov. 4. Podľa čl. III. bod 1 podnájomnej zmluvy zo dňa 15.12.2023 uzatvorenej medzi žalobcom ako podnájomcom a EUROPEAN ARAB REAL ESTATE CO W.L.L. ako nájomcom, nájomca prenecháva Predmet podnájmu na odplatné užívanie Podnájomcovi na dobu od 01.01.2024 do 30.08.2024, s možnosťou predĺženia doby trvania zmluvy na ďalších (najviac) 59 rokov po dohode oboch zmluvných strán. 5. Podľa čl. II. bod 1 dodatku č. 1 k podnájomnej zmluve zo dňa 02.04.2024, pôvodný bod 1. Článku III. Zmluvy sa v celom rozsahu vypúšťa a nahrádza sa novým bodom 1. s nasledovným znením: „1. Nájomca prenecháva Predmet podnájmu na odplatné užívanie Podnájomcovi na dobu od 01.01.2024 do 30.08.2026, s možnosťou predĺženia doby trvania Zmluvy na ďalších (najviac) 57 rokov po dohode oboch zmluvných strán.“ 6. Podľa čl. II. bod 1 dodatku č. 3 k nájomnej zmluve zo dňa 09.09.2014 uzatvorenej medzi prenajímateľom B. G. H. A. a NAVAJA s.r.o., dňa 04.10.2012 bola medzi Prenajímateľom a Nájomcom uzatvorená Nájomná zmluva v znení Dodatku č. I zo dňa 10.07.2013 (ďalej len „Dodatok č. I“) a Dodatku č.2 zo dňa 19.09.2013 (ďalej len „Dodatok č.2”), ktorej predmetom sú nehnuteľnosti zapísané na Okresnom úrade v Poprade, odbore katastrálnom pre katastrálne územie A., obec A., časť' A. B., okres Poprad na liste vlastníctva č. XXXX. 7. Podľa čl. IV. bod 1 nájomnej zmluvy zo dňa 04.10.2012, nájom sa v zmysle tejto zmluvy dojednáva na dobu určitá, a to na dobu 35 rokov. Dohodnutá doba nájmu Predmetu nájmu I. uvedenom v článku II. Predmet nájmu, bod 1 začína plynúť dňom podpisu tejto zmluvy oboma zmluvnými stranami. Doba nájmu Predmetu nájmu II. uvedenom v článku II. Predmet nájmu, bod 2 začína plynúť dňom 01.01.2014 a končí dňom ukončenia nájmu Predmetu nájmu I., teda po uplynulí 35 rokov odo dňa podpisu tejto :zmluvy. Zmluvné strany sa dohodli, že nájomca má právo na predĺženie doby nájmu v trvaní 35 rokov za podmienok, že nemá voči prenajímateľovi žiadne záväzky po lehote splatnosti, riadne si plnil povinnosti z Nájomnej :zmluvy a právo na predlženie doby nájmu si uplatni písomným oznámením doručeným prenajímateľovi v poslednom roku nájmu, pričom v priebehu prvých 35 rokov nc'!i1ł11í nájomca zrealizoval investičný projekt v dohodnutom rozsahu v súlade s investičným zámerom (článok III. Účel nájmu, Nájomnej zmluvy zo dňa 04.10.2012).
8. Dňa 06.10.2023 NAVAJA s.r.o. oznámila Pozemkovému spoločenstvu Urbár Štrba postúpenie práv a povinností z nájomnej zmluvy zo dňa 04.10.2012 na tretí subjekt. 9. Podľa § 324 ods. 1 Civilného sporového poriadku, pred začatím konania, počas konania a po jeho skončení súd môže na návrh nariadiť neodkladné opatrenie. 10. Podľa § 325 ods. 1 Civilného sporového poriadku, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 11. Podľa § 327 Civilného sporového poriadku, ak návrh na nariadenie neodkladného opatrenia neobsahuje predpísané náležitosti alebo je nezrozumiteľný, alebo neurčitý, súd taký návrh odmietne, ak ide o také vady, ktoré bránia pokračovaniu v konaní; ustanovenia o odstraňovaní vád podania sa nepoužijú. 12. Podľa § 325 ods. 2 písm. d) Civilného sporového poriadku, neodkladným opatrením možno strane uložiť najmä, aby niečo vykonala, niečoho sa zdržala alebo niečo znášala. 13. Podľa § 329 ods. 1 Civilného sporového poriadku, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. Ak rozhoduje odvolací súd o odvolaní proti uzneseniu o zamietnutí neodkladného opatrenia, umožní sa protistrane vyjadriť k odvolaniu a k návrhu na nariadenie neodkladného opatrenia. 14. Podľa § 331 ods. 1 Civilného sporového poriadku, návrh na nariadenie neodkladného opatrenia doručí súd ostatným stranám až spolu s uznesením, ktorým bolo neodkladné opatrenie nariadené. Ak bol návrh na jeho nariadenie odmietnutý alebo zamietnutý, uznesenie o jeho odmietnutí alebo zamietnutí ani prípadné odvolanie navrhovateľa súd ostatným stranám nedoručuje; uznesenie odvolacieho súdu im doručí, len ak ním bolo neodkladné opatrenie nariadené. 15. Cieľom neodkladného opatrenia je zabezpečenie potreby bezodkladnej úpravy pomerov strán. Súd môže nariadiť neodkladné opatrenie, ak žalobca je vecne legitimovaný subjekt na podanie návrhu na nariadenie neodkladného opatrenia a žalobca osvedčil potrebu bezodkladnej úpravy pomerov. 16. Vykonaným dokazovaním súd dospel k záveru, že neodkladné opatrenie v zmysle návrhu žalobcu nemožno nariadiť. Žalobca je vecne legitimovaný subjekt na podanie návrhu na nariadenie neodkladného opatrenia. Súd po posúdení petitu návrhu na nariadenie neodkladného opatrenia a skutkového stavu dospel k názoru, že neodkladné opatrenie v zmysle návrhu nemožno nariadiť, keď petit návrhu na nariadenie neodkladného opatrenia je neurčitý a preto nevykonateľný a žalobca neosvedčil potrebu bezodkladnej úpravy pomerov strán sporu, ktorá by odôvodňovala nariadenie neodkladného opatrenia v navrhovanom znení. 17. Je potrebné upriamiť pozornosť na ustanovenie § 325 ods. 1 Civilného sporového poriadku, keď neodkladné opatrenie môže súd nariadiť za splnenia podmienky 1.) ak je potrebné bezodkladne upraviť pomery strán sporu alebo 2.) je obava, že bude ohrozená exekúcia. V tomto prípade pre nariadenie neodkladného opatrenia by žalobca musel osvedčiť potrebu bezodkladnej úpravy pomerov. 18. Požiadavky, ktoré sú z hľadiska ústavných aspektov kladené na rozhodnutia o nariadení neodkladného opatrenia možno sformulovať do týchto dvoch základných podmienok (i) musia mať predovšetkým zákonný podklad musia byť vydané príslušným orgánom a nemôžu byť prejavom svojvôle. Tento právny názor vyslovil Ústavný súd Slovenskej republiky v rozhodnutí sp. zn. IV. ÚS 234/08 aj Ústavný súd SR. 19. Neodkladné opatrenie sa podieľa na realizácii ústavne zaručeného práva na súdnu a inú právnu ochranu podľa čl. 36 Listiny základných práv a slobôd a podľa čl. 46 a následne Ústavy SR. Právo na súdnu ochranu by nebolo komplexné, ak by chýbala možnosť zákonom ustanoveným postupom sa domáhať svojho práva na nestrannom a nezávislom súde v prípadoch, v ktorých je toto právo ohrozené v časovej a vecnej súvislosti vylučujúcej jeho ochranu inak než neodkladným, urgentným zásahom súdu. V takýchto prípadoch súd rozhoduje na základe osvedčenia tvrdených skutočností.
Osvedčenie tvrdených skutočností znamená, že súd prostredníctvom označených dôkazov zisťuje len najvýznamnejšie skutočnosti dôležité pre rozhodnutie o návrhu na nariadenie neodkladného opatrenia. Výsledok takéhoto postupu je to, že osvedčované skutočnosti sa zo zreteľom na všetky okolnosti prípadu javia ako vysoko pravdepodobné. V tomto prípade platí, že je výlučne vecou navrhovateľa neodkladného opatrenia, aby svoje tvrdenia o osvedčení nároku, pre ktorý žiada dočasnú ochranu, podložiť dostatočnými dôkazmi, z ktorých súd vyvodí záver o prípustnosti a opodstatnenosti takéhoto návrhu. Taktiež nemožno prehliadnuť, že neodkladné opatrenie súd nariadi len v prípade potreby dočasne upraviť pomery strán alebo v prípade, ak by bola daná obava, že by exekúcia bola ohrozená. 20. Pri nariadení neodkladného opatrenia musia byť vzaté na zreteľ fakticita javu, proporcionalita následku a príčina jeho vzniku. Ďalej je potrebné zvažovať pozitívne a negatívne argumenty v kolízii stojacich záujmov za súčasnej minimalizácie zásahov do základných práv strán konania (napr. nález ÚS ČR sp. zn. IV. ÚS 89/02). Neodkladným opatrením nemôže dôjsť k nevyváženému zásahu do vzťahov strán alebo tretích osôb. 21. Súd podrobne preskúmal obsah návrhu na nariadenie neodkladného opatrenia a pripojené dôkazy a dospel k záveru, že neodkladné opatrenie v navrhovanom znení nemožno nariadiť. 22. Žalobca sa návrhom domáhal uloženia povinnosti žalovanému, aby sa zdržal užívania (vrátane vstupu, prechodu, prejazdu) pozemkov parcely registra KN-C parcelné číslo 3609/8, 3609/5, a to do momentu skončenia platnosti a účinnosti podnájomnej zmluvy zo dňa 15.12.2023 uzatvorenej medzi žalobcom ako podnájomcom a nájomcom EUROPEAN ARAB REAL ESTATE CO W.L.L. 23. Súd konštatuje, že takýto petit návrhu je neurčitý, keď doba trvania neodkladného opatrenia by nebola zrejmá z výroku uznesenia súdu a vzhľadom na neurčitosť trvania neodkladného opatrenia by bolo uznesenie nevykonateľné. Neprípustnosť nevykonateľného uznesenia o nariadení neodkladného opatrenia je samostatným dôvodom pre odmietnutie návrhu na nariadenie neodkladného opatrenia. Súd v tejto súvislosti odkazuje i na ustanovenie § 327 Civilného sporového poriadku, keď súd neurčitý návrh na nariadenie neodkladného opatrenia odmietne. 24. V danom prípade však súd v zmysle § 327 Civilného sporového poriadku návrh neodmietol, pretože z obsahu návrhu sa súdu javia dôvody i pre konštatovanie zamietnutia návrhu. 25. Ak by návrh na nariadenie neodkladného opatrenia obsahoval v petite dobu trvania podnájomnej zmluvy zo dňa 15.12.2023, ide o obdobie podľa dodatku č. 1. k podnájomnej zmluve do 30.08.2026 s možnosťou predĺžiť dobu trvania zmluvy na ďalších najviac 57 rokov po dohode oboch zmluvných strán. Zo znenia samotnej zmluvy vyplýva, že doba trvania podnájomnej zmluvy je minimálne do 30.08.2026, avšak s reálnou možnosťou doby nájmu maximálne do 30.08.2083 bez toho, aby dobu podnájmu vedel ovplyvniť žalovaný. 26. Za daných okolností podľa názoru súdu by nariadenie neodkladného opatrenia nebolo dôvodné, účelné, proporcionálne. V danej veci ide o kolíziu záujmov strán sporu, pričom žalobca neosvedčil nevyhnutnosť a dôvodnosť potreby bezodkladnej úpravy pomerov strán sporu v navrhovanom znení a na navrhované obdobie. Nie je zrejmé, aké právo žalobcovi má byť ohrozené až zmarené užívaním predmetných pozemkov žalovaným pri vstupe, prechode a prejazde. Pokiaľ žalobcovi vzniká škoda v dôsledku konania žalovaného, žalobcovi nič nebráni nárok na náhradu škody uplatniť v súdnom konaní. Na strane druhej treba mať na zreteli, čo by obmedzenie vstupu, prechodu, prejazdu znamenalo v súvislosti s obmedzením užívania vyhliadkovej veže nachádzajúcej sa na pozemku parcela registra KN-C parcelné číslo 3609/5 pre žalovaného zo zreteľom najmä na dobu trvania neodkladného opatrenia cekovo 59 rokov. 27. V tomto prípade by nebolo splnené kritérium minimalizácie zásahov do základných práv strán sporu. Súd zdôrazňuje, že pri nariaďovaní neodkladného opatrenia je pritom vždy potrebné mať na zreteli proporcionalitu zásahu berúc na zreteľ, či skutočne tvrdené ohrozenie žalobcu vyžaduje tak vážny zásah do práv žalovaného.
28. Bez preukázania potreby bezodkladnej úpravy pomerov žalobcom v navrhovanom znení je vylúčené i splnenie požiadavky primeranosti neodkladného opatrenia, preto súd rozhodol tak, ako je uvedené v enunciáte uznesenia a návrh na nariadenie neodkladného opatrenia zamietol. 29. O trovách konania súd rozhodol podľa § 255 ods. 1 Civilného sporového poriadku, úspešnému žalovanému náhradu trov konania nepriznal, keď mu trovy konania nevznikli. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a)neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724205198.2 (dáta aktuálne k 15. 11. 2026). Záväzné je znenie zverejnené súdom.




